ตลาดหุ้นเอเชียร่วงต่อภาคบ่าย เหตุวิตก PMI จีน-เกาหลีเหนือสดทอบนิวเคลียร์
ตลาดหุ้นเอเชียร่วงต่อภาคบ่าย เหตุวิตก PMI จีน-เกาหลีเหนือสดทอบนิวเคลียร์
6 ม.ค. 2559

ตลาดหุ้นเอเชียปรับตัวลงต่อในการซื้อขายภาคบ่ายวันนี้ ภายหลังจากที่เกาหลีเหนือได้ทดสอบนิวเคลียร์ในวันนี้ รวมทั้งความกังวลเกี่ยวกับข้อมูลเศรษฐกิจจีนที่อ่อนตัวลง
ดัชนี HSI ตลาดหุ้นฮ่องกงปิดภาคเช้าที่ 20,994.31 จุด ลดลง 194.41 จุด, -0.92% ดัชนี FBMKLCI ตลาดหุ้นมาเลเซียปิดภาคเช้าที่ 1,670.34 จุด เพิ่มขึ้น 4.64 จุด, +0.28%
โดยดัชนีผู้จัดการฝ่ายจัดซื้อ (PMI) ภาคบริการของจีนในเดือนธ.ค. ซึ่งมาร์กิตจัดทำร่วมกับไฉซิน ลดลงแตะ 50.2 จากระดับ 51.2 ในเดือนพ.ย.ซึ่งดัชนีที่สูงกว่า 50 จะบ่งชี้ว่ากิจกรรมภาคบริการของจีนมีการขยายตัวจากเดือนก่อนหน้า และหากตัวเลขต่ำกว่า 50 แสดงให้เห็นถึงภาวะหดตัว
ดร.เหอ ฟาน หัวหน้านักเศรษฐศาสตร์จากไฉซิน อินไซต์ กรุ๊ป กล่าวว่า ดัชนี PMI ภาคบริการเดือนธ.ค.ปรับตัวลงจากเดือนก่อนหน้า และแตะระดับต่ำสุดในรอบ 17 เดือน
ด้านเกาหลีเหนือเผยทดสอบระเบิดไฮโดนเจนในวันนี้ ซึ่งถือเป็นการทดสอบด้านนิวเคลียร์ครั้งที่ 4 ของประเทศ ก่อนหน้าที่จะถึงวันเกิดของนายคิม จอง อึน ผู้นำเกาหลีเหนือในสัปดาห์นี้
สำนักข่าวเกียวโดรายงานว่า  การประกาศความเคลื่อนไหวดังกล่าวมีขึ้นผ่านทางสื่อทางการของเกาหลีเหนือในช่วงบ่ายตามเวลาท้องถิ่น